ย่านชุมชนเก่า: บ้านปากพลี
ที่อยู่: ตำบลปากพลี อำเภอปากพลี จังหวัดนครนายก ภาคกลาง
ลักษณะสำคัญ: บ้านปากพลี เป็นชุมชนที่ได้รับการประกาศจัดตั้งเป็นตำบลมาเป็นเวลามากกว่า 100 ปี โดยเป็นชุมชนชาวไทพวนหรือลาวพวน มีคลองปากพลีไหลผ่านทางฝั่งตะวันออกของพื้นที่พื้นที่ ปัจจุบันเรียก "คลองยาง" ซึ่งเคยเป็นศูนย์กลางการคมนาคมและท่าสินค้าทางเรือ "บ้านปากพลี" ที่สำคัญในอดีต ปัจจุบันตั้งอยู่ในเขตบริเวณรอยต่อระหว่างอำเภอปากพลี จังหวัดนครนายก กับอำเภอเมือง จังหวัดปราจีนบุรี ภายในชุมชนมีอาคารบ้านเรือนเดี่ยวแบบบ้านในสวน และอาคารร้านค้า ในลักษณะห้องแถวไม้ 2 ชั้น รวมถึงอาคารพาณิชย์ที่เป็นตึกแถวสมัยใหม่